text: Tappilúka sett í byrgingina í Vestmanna
text: #000001
text: Tappilúkan skal kunna nýtast sum ein krani í einari tunnu, har lúkan kann opnast fyri at tøma vatnbyrgingina
text: #000002
text: J&K Petersen ger nú eina “tappilúku” í byrgingina í Vestmanna. Tappilúkan skal kunna nýtast sum ein krani í einari tunnu, har lúkan kann opnast fyri at tøma vatnbyrgingina á ein varðandi hátt.
text: #000003
text: Tað skrivar J&K Petersen á sínari Facebooksíðuni, har myndirnar niðanfyri eisini eru frá.
text: #000004
text: Arbeiðið er býtt upp í tvey stig. Fyrra stigið var at arbeiða innanfyri byrgingina, har ein betongproppur skuldi byggjast. Vatnbyrgingin varð tømd til hetta høvið, og varð tí stórt tíðartrýst á at gera betongproppin lidnan soleiðis, at byrgingin kundi fyllast aftur.
text: #000005
text: Vatnbyrgingin varð tømd beint eftir páskir í 2023, hareftir fór fyrireikingararbeiðið í gongd innanfyri múrin. Fyrst í juni mánaða varð hol skorið í byrgingina, og stoypiarbeiðið kundi byrjað. Stoyptar vóru góð 240 kubikk metrar av betongi og bundið varð 25.000 kg. av jarni.
text: #000006
text: Arbeiðið hevur gingist væl, og betongproppurin varð liðugur áðrenn ólavsøku.
text: #000007
text: Nú er stig tvey farið í gongd, sum er uttanfyri byrgingina. Har skal ytri parturin til tappilúkuna byggjast. Hetta arbeiðið er væl ávegis og verður eftir ætlan liðugt til jólar.
text: #000008
text: Ráðstevna um náttúru, lívmargfeldi og gransking
text: #000013
text: – Veðurlagsbroytingar góðar fyri ferðavinnuna
text: #000015
text: Kanna mál um blúnisbrot í svimjihøllini
text: #000016